laion/Wikipedia-Exotic huggingface dataset:
თეატრალური მოედანი (სანქტ-პეტერბურგი)

თეატრალური მოედანი (რუს. Театральная площадь; 1780-იან წლებამდე ეწოდებოდა კარუსელის მოედანი) — სანქტ-პეტერბურგის ერთ-ერთი მოედანი. მდებარეობს გრიბოედოვისა და კრიუკოვის არხებს, ასევე დეკაბრისტების, გლინკას, გამომცემელთა ქუჩებს შორის. მოედანი ჩამოყალიბდა 1762 წელს. 1760-1770-იან წლებში მოედანზე განთავსებული იყო „კარუსელი“ — ამფითეატრი ცხენების თამაშებისთვის. სწორედ აქედან მომდინარეობს მისი ძველი სახელწოდება. 1783 წელს ააშენეს დიდი ქვის თეატრი რომელიც არაერთხელ გადააკეთეს. ამჟამად ამ ადგილზე გადაკეთებულ და გაფართოებულ შენობაში განთავსებულია სანქტ-პეტერბურგის სახელმწიფო კონსერვატორია. 1845 წელს ააგეს ხის ცირკი, ხოლო 1847-1849 წლებში ქვის თეატრი-ცირკი, რომლის არქიტექტორიც იყო ალბერტ კავოსი. თეატრი 1859 წელს დაიწვა, რომლის ადგილზე იმავე არქიტექტორმა ააგო მარიინსკის თეატრი (საბჭოთა პერიოდში სერგეი კიროვის სახელობის ოპერისა და ბელტის თეატრი, ამჟამად მარიინსკის ოპერისა და ბალეტის სახელმწიფო აკადემიური თეატრი). 1906 წელს კონსერვატორიის წინ დადგეს მიხეილ გლინკას ძეგლი (მოქანდაკე რობერტ ბახი, არქიტექტორი ალექსანდრე ბახი). 1925 წელს გადაიტანეს კონსერვატორიის მარჯვნივ. 1952 წელს ააგეს ნიკოლოზ რიმსკი-კორსაკოვის ძეგლი (არქიტექტორი მოდესტ შეპილევსკი, მოქანდაკეები ბენიამინ ბოგოლიუბოვი და ვლადიმირ ინგალი). 2010 წლიდან მოედანზე აღარ მოძრაობს ტრამვაი. 1770-1780 — კარუსელის მოედანი 1765-1770 — ბრუმბერგის მოედანი 1790-1820 — ქვის თეატრის მოედანი 1821-დან — თეატრალური მოედანი Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 373. — 511 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 258—259. — 359 с. — ISBN 5-7711-0002-1. Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 123. — 288 с. — (Три века Северной Пальмиры). — ISBN 5-86038-023-2. Николаева Т. И. «Театральная площадь». Издательство: Центрполиграф, твёрдый переплёт, 240 с., тираж: 2500 экз., ISBN 978-5-227-02408-4 Энциклопедия СПб დაარქივებული 2018-12-09 საიტზე Wayback Machine.
თეატრალური მოედანი

ტერმინი თეატრალური მოედანი შეიძლება აღნიშნავდეს: თეატრალური მოედანი (გროზნო) თეატრალური მოედანი (დონის როსტოვი) თეატრალური მოედანი (ევპატორია) თეატრალური მოედანი (ვიბორგი) თეატრალური მოედანი (კიროვი) თეატრალური მოედანი (კრასნოდარი) თეატრალური მოედანი (კრასნოიარსკი) თეატრალური მოედანი (ლიპეცკი) თეატრალური მოედანი (მოსკოვი) თეატრალური მოედანი (ნიჟნი-ნოვგოროდი) თეატრალური მოედანი (ნორილსკი) თეატრალური მოედანი (ომსკი) თეატრალური მოედანი (რიაზანი) თეატრალური მოედანი (სარატოვი) თეატრალური მოედანი (სანქტ-პეტერბურგი) თეატრალური მოედანი (სოჭი) თეატრალური მოედანი (ჩელიაბინსკი) თეატრალური მოედანი (დონეცკი) თეატრალური მოედანი (კიევი) თეატრალური მოედანი (მარიუპოლი) თეატრალური მოედანი (პოლტავა) თეატრალური მოედანი (რივნე) თეატრალური მოედანი (სუმახი) თეატრალური მოედანი (ჩერნივცი) თეატრალური მოედანი (ხარკივი)
სოსო რამიშვილი

სოსო რამიშვილი — საქართველოს ფინანსთა სამინისტროს საგამოძიებო სამსახურის უფროსი 2018 წლის 6 დეკემბრიდან დღემდე. საქართველოს ტექნიკური უნივერსიტეტი, ჰუმანიტარულ-ტექნიკური ფაკულტეტი, სპეციალობა — საზოგადოებრივი ურთიერთობები. 6.12.2018-დან დღემდე — საქართველოს ფინანსთა სამინისტროს საგამოძიებო სამსახურის უფროსი; 11.10.2018 – 6.12.2018 — საქართველოს ფინანსთა სამინისტროს საგამოძიებო სამსახურის უფროსის მოვალეობის შემსრულებელი; 23.03.2018-10.10.2018 — საქართველოს ფინანსთა სამინისტროს საგამოძიებო სამსახურის უფროსის მოადგილე; 21.02.2017-13.03.2018 — შპს RMG Gold და სს RMG Copper. აღმასრულებელი დირექტორის მოადგილე; 2016-2017 წლები — შპს „მარაბდა-კარწახის რკინიგზა“, ფინანსური დირექტორის მოადგილე; 02.03.2016-01.02.2017 წლები — საქართველოს სახელმწიფო უსაფრთხოების სამსახური, მე-4 მთავარი სამმართველოს განყოფილების უფროსი; 2013-2015 წლები — სს „საქართველოს რკინიგზა“, ოპერაციათა მართვის დეპარტამენტი, სამეურნეო უზრუნველყოფის სამსახურის უფროსი; 2006 -2012 წლები — შპს Orion Group სპორტული ბრენდი PUMA-ს ოფიციალური პარტნიორი საქართველოში, აღმასრულებელი დირექტორი; 2004-2006 წლები — რეგისტრირებული კავშირი, სტომატოლოგიური კლინიკა Ortho Dent, მენეჯერი; 2001-2003 წლები — შპს „მაგო“, სამეურნეო განყოფილების უფროსი; 2000-2003 წლები — შპს „ანი“, მენეჯერი; 1999-2001 წლები — ამერიკული საკომუნიკაციო კომპანია Orbitel Georgia. გაყიდვების მენეჯერი. მშობლიური ქართულის გარდა ფლობს რუსულ ენას. ჰყავს მეუღლე და ორი შვილი. სოსო რამიშვილის ბიოგრაფია დაარქივებული 2018-10-04 საიტზე Wayback Machine. , საქართველოს ფინანსთა სამინისტროს საგამოძიებო სამსახურის ოფიციალური ვებგვერდი. ↑ სოსო რამიშვილის ბიოგრაფია. დაარქივებულია ორიგინალიდან — 2018-10-04. ციტირების თარიღი: 2018-12-26.
შრომის მოედანი (სანქტ-პეტერბურგი)

შრომის მოედანი (რუს. Площадь Труда; 1830-1880-იან წლებამდე ეწოდებოდა ხარების ქუჩა, 1918-მდე ხარების მოედანი) — სანქტ-პეტერბურგის ერთ-ერთი მოედანი. მდებარეობს საადმირალოს რაიონის ტერიტორიაზე, ინგლისის სანაპიროსა და საადმირალოს მეორე კუნძულს, ასევე ცხენოსანთა გვარდიის პოლკის ბულვარს, იაკუბოვიჩის ქუჩასა და კრიუკოვის არხის სანაპიროს შორის. თავდაპირველად სახელწოდება ხარების მოედანი ცნობილი გახდა 1891 წლიდან, რომელიც დაკავშირებული იყო ღვთისმშობლის ხარების ეკლესიასთან. 1918 წელს მიიღო თანამედროვე სახელწოდება, მოედანზე შრომის სასახლის მდებარეობის გამო. 1706 წლის 2 აგვისტოს ამ ადგილზე ააგეს კატორღის ეზო. იგი მოქმედებდა 1740-იან წლებამდე. 1790-იან წლებში საზღვაო ყაზარმების შენობა ააგეს (არქიტექტორი ფიოდორ ვოლკოვი, გადააკეთა არქიტექტორმა ანდრეიან ზახაროვმა), მის ადგილზე 1853-1861 წლებში ააგეს ნიკოლაევსკის სასახლე (1917 წლიდან შრომის სასახლე, საიდანაც მოდის მოედნის თანამედროვე სახელიც). 1840-იან წლებში მოახდინეს ტერიტორიის რეკონსტრუქცია ხარების ხიდის მშენებლობის გამო, რომელიც მოედანს აკავშირებდა ვასილევსკის კუნძულთან. 1844 წლისათვის ჩამოყალიბდა მოედნის თანამედროვე სახე. ამ პერიოდში აქვე დაიწყეს ცხენოსანთა გვარდიის პოლკის ხარების ეკლესიის მშენებლობა, არქიტექტორ კონსტანტინ ტონის ხელმძღვანელობით (აქედან ძველი სახელწოდება). ეკლესია შენდებოდა 1844-1849 წლებში, დაანგრიეს 1929 წელს. 1845-1849 წლებში მოედანზე ააგეს ვ. ა. ვონლიარლიალის საშემოსავლო სახლი ეკლექტიკის სტილში. 1941-1944 წლებში ლენინგრადის ბლოკადის პერიოდში მოედანზე მოქმედებდა დესანტსაწინააღმდეგო თავდაცვის კვანძი. საარტილერიო დაბომბვის შედეგად მოედნის მიმდებარე ბევრი ნაგებობა დაზიანდა. მათი აღდგენა მიმდინარეობდა 1940-1950-იანი წლების მიჯნაზე. 1970-იან წლებში მოედანზე ააგეს სახლი № 3. № 6 სახლში 1933-1943 წლებში ცხოვრობდა კომპოზიტორი ბორის ასაფევი. 1907-1997 წლებში მოედანზე ტრამვაის ხაზი მოქმედებდა. 1998 წელს მოედანზე მიწისქვეშა გადასასვლელი ააშენეს, რომელიც გაიხსნა 199 წელს. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Ленинграда. — 3-е изд., испр. и доп. — Л.: Лениздат, 1985. — С. 373. — 511 с. Горбачевич К. С., Хабло Е. П. Почему так названы? О происхождении названий улиц, площадей, островов, рек и мостов Санкт-Петербурга. — 4-е изд., перераб. — СПб.: Норинт, 1996. — С. 258—259. — 359 с. — ISBN 5-7711-0002-1. Городские имена сегодня и вчера: Петербургская топонимика / сост. С. В. Алексеева, А. Г. Владимирович, А. Д. Ерофеев и др. — 2-е изд., перераб. и доп. — СПб.: Лик, 1997. — С. 123. — 288 с. — (Три века Северной Пальмиры). — ISBN 5-86038-023-2. Энциклопедия СПб დაარქივებული 2018-03-16 საიტზე Wayback Machine. Здания, мем. доски, люди,…[მკვდარი ბმული]
შერიფ ისმაილი

შერიფ ისმაილ მოჰამედი (არაბ. شريف إسماعيل  დ. 6 ივლისი, 1955 — გ. 4 თებერვალი, 2023) — ეგვიპტელი ინჟინერი. ეგვიპტის პრემიერ-მინისტრი 2015-2018 წლებში, ნავთობისა და მინერალური რესურსების მინისტრი 2013-2015 წლებში. 1978 წელს დაამთავრა აინ შამსის უნივერისტეტი. იკავებდა მენეჯერის პოსტს სხვადასხვა ნატურალური გაზის კომპანიებში.შემდეგ იყო მფლობელი კომპანიის Egyptian holding company for petrochemicals (ECHEM), თანამდებობა დატოვა 2002 წელს, შემდეგ იგი გახდა კომპანიის Egyptian Natural Gas Holdin Company-ს (EGAS) მფლობელი. მოგვიანებით იგი მუშაობდა გენერალურ დირექტორად კომპანიაში Ganoub El Wadi Petroleum Holding Company (GANOPE). 2013 წლის 16 ივლისს იგი გახდა ნავთობის მინისტრი, მან ჩაანაცვლა შერიფ ჰასან ჰადარა. დაინიშნა პრემიერ-მინისტრად 2015 წლის 12 სექტემბერს. 2018 წლის 5 ივნისს,მან მისწერა წერილი ქვეყნის პრეზიდენტს გადადგომის თაობაზე, იგი შეცვალა მუსტაფა მადბულიმ. ↑ Meet Egypt's new Prime Minister Sherif Ismail (2015-09-12). დაარქივებულია ორიგინალიდან — 2017-08-27. ციტირების თარიღი: 2017-08-27 ↑ On working meeting of Alexander Medvedev, Hany Soliman Ali, Sherif Soussa and Ibrahim Ahmed. Gazprom (26 December 2006). დაარქივებულია ორიგინალიდან — 1 August 2016. ციტირების თარიღი: 20 July 2013. ↑ Tarek El Tablawy; Alaa Shahine (7 May 2013). „Egypt to Replace Finance Minister in Cabinet Reshuffle“. Bloomberg. ციტირების თარიღი: 19 January 2015. ↑ The Cabinet - Biography en-US. დაარქივებულია ორიგინალიდან — 2017-08-28. ციტირების თარიღი: 2017-08-07 ↑ https://www.egypttoday.com/Article/2/51733/knowing-Egypt%E2%80%99s-new-PM-Moustafa-Madbouly
მუსა მურტაზალიევი

მუსა მურტაზალიევი (დ. 26 მაისი, 1988, ხასავიურთი, დაღესტნის ასსრ, სსრკ) — წარმოშობით ხუნძი, სომეხი თავისუფალი სტილის მოჭიდავე. წარმოშობით არის დაღესტნიდან. 2011 წლის ევროპის ჩემპიონატზე მოიგო ვერცხლის მედალი, 2013 წელს — კიდევ ერთი ვერცხლი. ასპარეზობდა 74 და 84 კილოგრამ წონით კატეგორიებში. 2014 წლის ევროპის ჩემპიონატზე მოიპოვა ბრინჯაოს მედალი. დაქორწინებულია. Մուսա Մուրթազալիեւ. Փորձում եմ ամեն ինչ անել, որպեսզի Հայաստանի պատիվը բարձր պահեմ (in Armenian). sport.news.am. Retrieved 22 March 2013. "Russia wins European Championships in freestyle with four champions". TheMat.com. Retrieved 12 November 2012. Մուսա Մուրթազալիեւը արծաթե մեդալ նվաճեց Հայաստանի համար (in Armenian). sport.news.am. Retrieved 22 March 2013. Մուսա Մուրթազալիեւ. Ուժեղագույն մրցակցի հետ չկարողացա մինչեւ վերջ պայքարել (in Armenian). sport.news.am. Retrieved 22 March 2013.
მარია ტერეზა ფელიჩიტა დ’ესტე

მარია ტერეზა ფელიჩიტა დ’ესტე (იტალ. Maria Teresa Felicita d'Este, ფრანგ. Marie Thérèse Félicité d'Este; დ. 6 ოქტომბერი, 1726 — გ. 30 აპრილი, 1754) — ესტეს დინასტიის წარმომადგენელი. მოდენის ჰერცოგ ფრანჩესკო III-ისა და შარლოტ აგლაე ორლეანელის ასული. პენტიევრის ჰერცოგ ლუი ჟან მარ დე ბურბონის მეუღლე და საფრანგეთის მეფე ლუი ფილიპ I-ის ბებია. მარია ტერეზა ფელიჩიტა დაიბადა 1726 წლის 6 ოქტომბერს ემილია-რომანიაში, მოდენაში. იგი იყო მოდენას ჰერცოგ ფრანჩესკო III-ისა და მისი მეუღლის, შარლოტ აგლაე ორლეანელის ასული. მამის მხრიდან მისი ბებია-პაპა იყვნენ მოდენის ჰერცოგი რინალდო დ'ესტე და კარლოტა ბრაუნშვაიგ-ლიუნებურგელი, ხოლო დედის მხრიდან ორლეანის ჰერცოგი ფილიპ II და ფრანსუაზ მარი დე ბურბონი. უნდა აღინიშნოს, რომ დედის მხრიდან იგი ასევე იყო საფრანგეთის მეფე ლუი XIV-ის შვილიშვილი და ასევე მისი წინაპრები იყვნენ სტიუარტთა და ვიტელსბახთა დინასტიებიდანაც კი. ფრანჩესკოსა და შარლოტის ცხრა შვილიდან, მარია ტერეზა პირველი დაოჯახდა, თანაც დედის სამშობლოში. იგი ცოლად გაჰყვა საფრანგეთის მეფე ლუი XIV-ის შვილიშვილს, პენტიევრის ჰერცოგ ლუი ჟან მარ დე ბურბონს, რომელთანაც შვიდი შვილი შეეძინა. მათ ძალიან ბედნიერი, თუმცა არც ისე ხანგრძლივი ქორწინება ჰქონდათ. ქორწინებიდან ათ წელიწადში, 1754 წლის 30 აპრილს მარია ტერეზა ფელიჩიტა მეშვიდე მშობიარობას გადაჰყვა, 28 წლის ასაკში. მისი გარდაცვალება ლუი ჟან მარმა იმდენად განიცადა, რომ მეორე ცოლი აღარ შეურთავს და სამუდამოდ დატოვა სამეფო კარი. მოგვიანებით, 1830 წელს მარია ტერეზას შვილიშვილი ლუი ფილიპე საფრანგეთის მეფე გახდა. ლუი მარი (1746-1749), გარდაიცვალა მცირეწლოვანი; ლუი ალექსანდრი (1747-1768), ლამბალის პრინცი, ცოლად შეირთო მარია ტერეზა ლუიზა სავოიელი, თუმცა შვილები არ ჰყოლიათ; ჟან მარი (1748-1755), გარდაიცვალა მცირეწლოვანი; ვინსენტ მარი (1750-1752), გარდაიცვალა მცირეწლოვანი; მარი ლუიზი (1751-1753), გარდაიცვალა მცირეწლოვანი; მარი ადელაიდა (1753-1821), ცოლად გაჰყვა ორლეანის ჰერცოგ ლუი ფილიპ II-ს, რომელთანაც შეეძინა ექვსი შვილი, მათ შორის საფრანგეთის მეფე ლუი ფილიპ I; ლუიზ მარი (1754), გარდაიცვალა ჩვილობაში. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans. Bourdeaux: Frederic Guillaume Birnstiel. 1768. p. 86.
პოსოს ტბა

პოსოს ტბა (ინდონ. Danau Poso) — ტექტონიკური წარმოშობის ტბა ინდონეზიაში, ცენტრალური სულავესის ტერიტორიაზე, ზღვის დონიდან 657 მ სიმაღლეზე. ზედაპირის ფართობი 323 კმ², მაქსიმალური სიღრმე 450 მ. ინდონეზიაში სიღრმით მესამე ტბაა მატანოსა და ტობის შემდეგ. გარშემორტყმულია ბორცვებითა და ტყეებით. ნაპირებისთვის ჩვეულებრივ, დამახასიათებელია თეთრი ქვიშა. ტბიდან გამოედინება მდინარე პოსო, რომელიც ერთვის მოლუკის ზღვას. ტბის სამხრეთით მდებარეობს ქალაქი პენდოლო, ხოლო ჩრდილოეთით ქალაქი ტენტენა. სიახლოვეს ბევრია სოფელი. მდიდარია თევზით. ინდონეზიის ტბების სია მსოფლიოს უღრმესი ტბების სია ↑ SIAL, Species in Ancient Lakes // Lake Poso ↑ 2.0 2.1 Molecular phylogeny and diversification of freshwater shrimps from ancient Lake Poso
ფერითი მხედველობა

ფერითი მხედველობა — ადამიანისა და ცხოველთა მრავალი სახეობის უნარი, გაარჩიონ საგანთა შეფერილობა ან განსხვავებები სინათლის სპექტრულ შედგენილობაში. თანამედროვე წარმოდგენები ადამიანის ფერით მხედველობაზე ემყარება ტ. იუნგისა და ჰ. ჰელმჰოლცი მიერ XIX საუკუნეში დამუშავებულ ფერთა აღქმის სამკომპონენტიან ანუ ტრიქრომატულ თეორიას, რომლის თანახმადაც, გარკვეული ტალღის სიგრძის მქონე სინათლე სხვადასხვა ძალით ააგზნებს თვალის ბადურაში მოთავსებულ სამი ტიპის ფოტორეცეპტორებს (კოლბებს), რომლებიც ერთმანეთისგან განსხვავდებიან თავიანთი უპირატესი მგრძნობელობით წითელი, მწვანე და ლურჯი სინათლისადმი. მათი აგზნების ხარისხზეა დამოკიდებული ამა თუ იმ ფერის შეგრძნება. რომელიმე ტიპის კოლბის მუშაობის მოშლა იწვევს დარღვევას ფერთა აღქმაში. ადამიანებში ყველაზე ხშირად გვხვდება წითელი და მწვანე ფერის გარჩევის უნარის მოშლა — ეგრეთ წოდებული დალტონიზმი. ძალზედ იშვიათია ფერთა მხედველობის სრული მოშლა — აქრომაზია. ქართული საბჭოთა ენციკლოპედია, ტ. 10, თბ., 1986. — გვ. 265.
ფილტვის ემფიზემა

ფილტვის ემფიზემა (ბერძ. ἐμφυσάω — გაბერვა, ჰაერით ავსება) — ფილტვის დაზიანება, რომლის დროსაც ფილტვის ქსოვილის ელასტიკურობის დაქვეითებისა და განლევის შედეგად ფილტვები განიერდება და იქ ჭარბად გროვდება ჰაერი. ფილტვების ემფიზემის განვითარებას ნიადაგს უმზადებს ქრონიკული ბრონქიტი, ბრონქების სპაზმი, ქრონიკული ანთებითი ცვლილებები ფილტვში და სხვა. ფილტვის ემფიზემა შეიძლება იყოს თანდაყოლილი და შეძენილი, შემოფარგლული და დიფუზიური, მწვავე და ქრონიკული. თანდაყოლილ ფილტვების ემფიზემას იწვევს ერთ-ერთი ფერმენტის (a-1 ანტიტრიფსინის) ნაკლებობა. უფრო ხშირად ფილტვის ემფიზემა ქრონიკულად მიმდინარეობს და შუა ხნის მამაკაცებს ემართებათ. ქრონიკული ფილტვების ემფიზემის დროს სუნთქვის დარღვევის შედეგად ვითარდება სისხლის მიმოქცევის მოშლა; ავადმყოფობა რთულდება გულის დაავადებით. შრომის და დასვენების რეჟიმის მოწესრიგება; ბრონქების გამაფართოებებლი და სუნთქვითი ვარჯიში. ზღვის ჰაერით მკურნალობა. დაავადებულისთვის არასასურველია მძიმე ფიზიკური დატვირთვა, ცივი ჰავა, თამბაქოს მოწევა და სხვა. ქართული საბჭოთა ენციკლოპედია, ტ. 10, თბ., 1986. — გვ. 315.
იუნუს-აღა ბოლქვაძე

იუნუს აღა ბოლქვაძე — აღა, სოფელ დიდაჭარის მამასახლისი, 1929 წლის ზემო აჭარის გლეხთა აჯანყების მონაწილე, საბჭოთა კავშირის რეპრესიების მსხვერპლი. საბჭოთა ხელისუფლების დამყარების შემდეგ, მისი გაუაზრებელი პოლიტიკისა და მკაცრი რეჟიმის წინააღმდეგ აჭარის მთის მკვიდრთა შეიარაღებულ აჯანყებას 1929 წელს ალისულთან აღა ბოლქვაძე-არფემინოღლი მეთაურობდა. აჯანყების ჩასახშობად შინაგანი ჯარის თანხლებით, ხულოში ჩამოვიდა ლავრენტი ბერია. აჯანყებულებმა სოფელ სხალთაში გადაინაცვლეს. მათთან მოსალაპარაკებლად ბერიამ მუნიციპალიტეტში დიდი ავტორიტეტის მქონე ძმები იუნუს-აღა ბოლქვაძე და აღალი-აღა ბოლქვაძე-ყადიოღლი გაგზავნა, თუმცა უშედეგოდ, აჯანყებულებმა თან გაიყოლეს იუნუს-აღა და აღალი-აღა ბოლქვაძეები და დროებით თურქეთს შეაფარეს თავი, მთავრობამ სისხლში ჩაახშო ამბოხი. აჯანყებულები სიტუაციის დამშვიდების შემდეგ უკან დაბრუნდნენ (თავად ალისულთან ბოლქვაძე კი 1979 წელს გარდაიცვალა სტამბოლში და იქვეა დაკრძალული). მთავრობამ აჯანყებულების მხარდაჭერა არ აპატია და მოგვიანებით სამივე ძმა აღალი-აღა ბოლქვაძე (სოლოვკის კუნძულებზე), ინუს-აღა ბოლქვაძე (შუა აზიაში) და დურსუნ-აღა ბოლქვაძე დაპატიმრეს და გადაასახლეს. 1916 წელს გაზეთ ,,საქართველოში" აპოლონ წულაძე იხსენებს იუნუს აღასთან შეხვედრის დეტალებს და ახასიათებს მას: ,,ჩემი მეგობარი ახალგაზრდა გახლავს, დიდ აჭარის მამასახლისი (სამმართველო ხულოშია) იუნუს აღა ბოლქვაძე. მაისში მე ის უკვე არჩეული, მაგრამ დაუმტკიცებელი დავტოვე. მე მას ხუთი წელიწადია ვიცნობ, გურიის ხშირი სტუმარი და სიძეა, ქართველ ქრისტიანების დიდი მეგობარი. მამასახლისობას ჩვენის რჩევით დათანხმდა და დაგვპირდა, რასაც მირჩევთ დავიჯერებთო. მისდა სასახელოდ უნდა ითქვას, რომ ჯერჯერობით ყოჩაღადაც იქცევა: სკოლების გახსნას, გზების გაკეთებას, გაზეთების გავრცელებას და ასეთ კულტურულ საქმეებს ხელს უწყობს (როგორც გადმომცეს)“. იუნუს-აღა გადაასახლეს შუა აზიაში. 1943 წელს ის გაათავისუფლეს, როგორც მოხუცი, თუმცა ვეღარ შეძლო სამშობლოში დაბრუნება და იქვე გარდაიცვალა იმავე წელს. [წყარო არ არის მითითებული 389 დღე] ენვერ ბოლქვაძე, ბოლქვაძეების (ყადიოღლების) გვარის გენეალოგია, ბათუმი, 1998 გაზეთი “საქართველო” N197. 04/09/1916.
ხორენ პაპოიანი

ხორენ პაპოიანი (სომხ. Խորեն Պապոյան; დ. 19 მარტი, 1975) — სომეხი ბერძნულ-რომაული სტილის მოჭიდავე. იასპარეზა 2000 წლის ზაფხულის ილიმპიურ თამაშებზე 97 კგ წონით კატეგორიაში, მაგრამ დანებდა ტრავმის გამო. შედეგები დაარქივებული 2016-03-04 საიტზე Wayback Machine. ↑ Olympic medalists and competitors from across the globe. www.Armenia.com.uy. დაარქივებულია ორიგინალიდან — 21 აპრილი 2013. ციტირების თარიღი: 22 February 2013.
ვარშამ ბორანიანი

ვარშამ ბორანიანი (სომხ. Վարշամ Բորանյան; დ. 4 მარტი, 1988) — სომხეხი ბერძნულ-რომაული სტილით მოჭიდავე, რომელმაც მოიგო ოქროს მედალი 2016 წლის ევროპის ჭიდაობის ჩემპიონატზე. ↑ Varsham Boranyan – Champion of the European Championship ↑ [1] ↑ Greco-roman wrestling - Varsham Boranyan (Armenia) - The-Sports.org ↑ დაარქივებული ასლი. დაარქივებულია ორიგინალიდან — 2016-03-14. ციტირების თარიღი: 2018-12-27. ვარშამ ბორანიანი საერთაშორისო ოლიმპიური კომიტეტის ოფიციალურ საიტზე
Acerorhinus

Acerorhinus (ლათ.) — ნამარხი ძუძუმწოვრების გვარი მარტორქისებრთა ოჯახისა, აზიის ენდემი. ცხოვრობდნენ მიოცენში, 13,6—7,0 მილიონი წლის წინათ, დაახლოებით 6,6 მილიონი წლის განმავლობაში. სახელი უწოდა მიკლოშ კრეცოიმ. ნომინალური სახეობაა Acerorhinus zernowi. შედის Aceratherini (2001) ან Aceratheriini ტრიბაში. ↑ PaleoBiology Database: Aceratherium, საბაზისო ინფორმაცია. დაარქივებულია ორიგინალიდან — 2012-10-13. ციტირების თარიღი: 2018-12-27. ↑ P.-O. Antoine and G. Saraç. 2005. Rhinocerotidae from the late Miocene of Akkasdagi, Turkey. Geodiversitas 27(4):601-632
ოვინი უერა

ოვინი ნუერა (დ. 18 იანვარი, 1988) — ნაურუელი ძიუდოისტი. იასპარეზა 2016 წლის ზაფხულის ოლიმპიადაზე, რომელიც ჩატარდა რიო-დე-ჟანეიროში. მან დაამარცა რენიკ ჯეიმსი, თუმცა მესამე რაუნდში დამარცხდა ვარლამ ლიპარტელიანთან. იყო მედროშე ოლიმპიადის დახურვის ცერემონიაზე. ↑ The Flagbearers for the Rio 2016 Closing Ceremony (2016-08-21). ციტირების თარიღი: 2016-08-23
სლედ დოვაბობო

სლედ დოვაბობო (დ. 31 მარტი, 1983) — ნაურუელი ძიუდოისტი. იასპარაზა 2012 წლის ზაფხულის ოლიმპიადაზე, მაგრამ პირველ რაუნდშივე დამარცხდა უზბეკ ნავრუზ ჯურაკობილოვთან. ↑ დაარქივებული ასლი. დაარქივებულია ორიგინალიდან — 2013-01-03. ციტირების თარიღი: 2018-12-27.
აფელოპსი

აფელოპსი (ლათ. Aphelops) — ნამარხი ძუძუმწოვრების გვარი მარტორქისებრთა ოჯახისა, ჩრდილოეთ ამერიკის ენდემი. ცხოვრობდნენ მიოცენში 20.43—4.9 მილიონი წლის წინ. სახელი უწოდა რიჩარდ ოუენმა (1845). შედის Aceratheriinae ან Rhinocerotinae ქვეოჯახში. დიდკბილა აფელოპსი (Aphelops megalodus) რბილცხვირა აფელოპსი (Aphelops malacorhinus) ურქო აფელოპსი (Aphelops mutilus) ↑ PaleoBiology Database: Aphelops, საბაზისო ინფორმაცია ↑ D. R. Prothero. 1998. Rhinocerotidae. In C. M. Janis, K. M. Scott, and L. L. Jacobs (eds.), Evolution of Tertiary mammals of North America 595-605 ↑ R. C. Hulbert and F. C. Whitmore. 2006. Late Miocene mammals from the Mauvilla Local Fauna, Alabama. Bulletin of the Florida Museum of Natural History 46(1):1-28
სამმაგი ხიდი

სამმაგი ხიდი (რუს. Тройной мост) — უნიკალური ხიდების კომპოზიციის არაოფიციალური სახელი. საფეხმავლო ხიდი სანქტ-პეტერბურგში, ცენტრალურ რაიონში და ერთმანეთთან აკავშირებს სამ კუნძულს: პირველი საადმირალოს, ყაზანისა და სპასკის კუნძულებს. ხიდი მდებარეობს იქ სადაც ერთმანეთს უერთდება გრიბოედოვის არხი და მდინარე მოიკა. ხიდი შედგება ერთ წერტილში თავმოყრილი მდინარე მოიკაზე გამავალი მალო-კონიუშენის ხიდის, თეატრალური ხიდისაგან, რომელიც გრიბოედოვის არხზე მდებარეობს და ორ მდინარეს შორის მდებარე საფეხმავლო ხიდისაგან. უახლოესი მეტროსადგურია (700 მ) „ნევის პროსპექტი“.
ქალთა ჩოგბურთის ასოციაცია

ქალთა ჩოგბურთის ასოციაცია იგივე WTA (ინგლ. Women's Tennis Association) — 1973 წლის ივნისში დაარსებული ორგანიზაცია, რომლის მიზანი იყო ქალი პროფესიონალი ჩოგბურთელების ინტერესების დაცვა. WTA არის ტურის ორგანიზატორი ქალთა ჩოგბურთისთვის. ორგანიზაციის შტაბ-ბინა მდებარეობს აშშ-ის ქალაქ სანქტ-პეტერბურგში. ქალთა ჩოგბურთში WTA-ის მსგავსი ორგანიზაციაა პროფესიონალ ჩოგბურთელთა ასოციაცია, იგივე ATP. WTA-ის ტური მოიცავს დიდი სლემის ტურნირებს, WTA-ის ფინალს, პრემიერ ტურნირებს, საერთაშორისო ტურნირებს და WTA-ის ელიტ ტროფის. WTA ასევე ზედამხედველობს 125K სერიების ტურნირებს, რომლებიც მეორე დონის გათამაშებებია. მესამე დონის ITF-ის ქალთა ტურნირებს ITF, იგივე საერთაშორისო ჩოგბურთის ფედერაცია უწევს ზედამხედველობას. ამ ტურნირებზე მოპოვებული ქულები მოთამაშეებს WTA-ის რეიტინგში ეთვლებათ. WTA მთელი წლის განმავლობაში ყოველკვირეულად აქვეყნებს მოთამაშეების რეიტინგს. სხვადასხვა ტურნირებზე მონაწილეობით, ჩოგბურთელები აგროვებენ სარეიტინგო ქულებს. აღნიშნული რეიტინგი მნიშვნელოვანია ტურნირებზე მოთამაშეების კვალიფიკაციისთვის და განთესვისთვის როგორც ერთეულთა, ასევე წყვილთა თანრიგში. წლის განმავლობაში 8 უმაღლესი რეიტინგის მოთამაშე და ასევე 8 უმაღლესი რეიტინგის წყვილი, მონაწილეობას მიიღებს WTA-ის ფინალში, რომელიც ოქტომბერში ტარდება. მოთამაშე, რომელიც წლის განმავლობაში ყველაზე მეტ ქულას დააგროვებს, წელიწადს მსოფლიოს პირველ ჩოგნად ასრულებს. ოფიციალური საიტი (ინგლისური) (ესპანური) ქალთა ჩოგბურთის ასოციაცია Facebook-ზე ქალთა ჩოგბურთის ასოციაცია Twitter-ზე
სოფო ხალვაში

სოფო ხალვაში (დ. 31 მაისი, 1986, ბათუმი) — ქართველი მომღერალი, ევროვიზია 2007-ის საქართველოს წარმომადგენელი, ასევე პირველი შემსრულებელი ამ კონკურსში საქართველოდან სიმღერით „Visionary Dream“ (წარმოსახვითი ოცნება). 2006 წლის სიმღერის კონკურსში იურმალაში, ლატვია, მესამე ადგილი დაიკავა. მომღერალს ფესტივალმა „ახალმა ტალღამ“ საკმაოდ დიდი პოპულარობა მოუტანა არა მარტო სამშობლოში არამედ მის ფარგლებს გარეთაც. სწორედ ამიტომ მომდევნო წლებში საპატიო სტუმრის სტატუსით იყო მიწვეული „ახალ ტალღა 2007“-ზე (სადაც ახალი ტალღა 2006-ის მეორე ადგილის მფლობელთან, იტალიელ ჯანი ფიორელინოსთან დუეტში შეასრულა „Parolle“) და „ახალ ტალღა 2008“-ზე (სადაც „ახალი ტალღა 1989“-ს პირველი ადგილის მფლობელ სოსო პავლიაშვილთან ერთად შეასრულა „Cose Della Vita“). სოფოს სადებიუტო ალბომი (რომელშიც შესულია ორიგინალი სიმღერები), ჩაიწერა ლონდონში. მომღერალს ჰყავს ქმარი — მიხეილ ძოძუაშვილი და ქალიშვილი. 2018 წლის ნოემბრიდან არის ქალაქ ბათუმის მერის მოადგილე. სოფო ხალვაში Facebook-ზე სოფო სიმღერით ”თბილისო” საერთაშორისო ფესტივალზე ”ახალი ტალღა 2006” Eurovision დაარქივებული 2009-02-18 საიტზე Wayback Machine. სოფო სიმღერით „Visionary Dream“ ევროვიზია 2007-ის ფინალში ↑ მომღერალი სოფო ხალვაში ბათუმის მერის მოადგილედ დაინიშნა, ახალი ამბების სააგენტო „რეგინფო“. 27 ნოემბერი 2018.